[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 14.1.2011

COM(2011) 9 τελικό

ΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 1 ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2011

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑΤμήμα III - Επιτροπή

(υποβάλλεται από την Επιτροπή)

ΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 1ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2011

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑΤμήμα III - Επιτροπή

Έχοντας υπόψη:

- τη συνθήκη για τη λειτουργία της Ευρωπαϊκής Ένωσης, και ιδίως το άρθρο 314, σε συνδυασμό με τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 106α,

- τον κανονισμό (EΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[1], και ιδίως το άρθρο 37,

- τον γενικό προϋπολογισμό της Ευρωπαϊκής Ένωσης για το οικονομικό έτος 2011 που εγκρίθηκε στις 15 Δεκεμβρίου 2010.

Η Ευρωπαϊκή Επιτροπή με το παρόν υποβάλλει στην αρμόδια για τον προϋπολογισμό αρχή το σχέδιο του διορθωτικού προϋπολογισμού αριθ. 1/2011.

ΑΛΛΑΓΕΣ ΣΤΗΝ ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

Οι αλλαγές στην κατάσταση εσόδων και δαπανών ανά τμήμα είναι διαθέσιμες στο EUR-Lex ( http://eur-lex.europa.eu/budget/www/index-en.htm ). H απόδοση στην αγγλική γλώσσα των αλλαγών σ’ αυτές τις καταστάσεις ανά τμήμα επισυνάπτεται για ενημερωτικούς λόγους ως δημοσιονομικό παράρτημα.

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 3

2. Κινητοποίηση του Ταμείου Αλληλεγγύης της ΕΕ 3

2.1. Πολωνία 3

2.2. Σλοβακία 5

2.3. Ουγγαρία 6

2.4. Τσεχική Δημοκρατία 6

2.5. Κροατία 6

2.6. Ρουμανία 6

2.7. Συμπέρασμα 6

3. Χρηματοδότηση 6

4. Συνοπτικός πίνακας ανά τομέα του δημοσιονομικού πλαισίου 6

1. Εισαγωγή

Το σχέδιο διορθωτικού προϋπολογισμού (ΣΔΠ) αριθ. 1 για το έτος 2011 καλύπτει την κινητοποίηση του Ταμείου Αλληλεγγύης της ΕΕ για ποσό ύψους 182 388 893 EUR σε πιστώσεις αναλήψεως υποχρεώσεων και σε πιστώσεις πληρωμών για την αντιμετώπιση των συνεπειών των ισχυρών βροχοπτώσεων που έπληξαν την Πολωνία, τη Σλοβακία, την Τσεχική Δημοκρατία, την Ουγγαρία, την Κροατία και τη Ρουμανία.

2. Κινητοποίηση του Ταμείου Αλληλεγγύης της ΕΕ

2.1. Πολωνία

Τον Μάιο και τον Ιούνιο, δύο διαδοχικές πλημμύρες έπληξαν μεγάλο μέρος του πολωνικού εδάφους από τον Νότο προς τον Βορρά κινούμενες προς τη φορά των βασικών ποταμών Βιστούλα, Όντρα και Βάρτα. Οι πλημμύρες έπληξαν σχεδόν όλες τις επαρχίες («βοϊβοδάτα») της Πολωνίας προκαλώντας σημαντικές ζημίες στον γεωργικό τομέα, στις δημόσιες υποδομές και σε ιδιωτικές περιουσίες, στα δίκτυα μεταφορών και σε μνημεία πολιτιστικής κληρονομιάς.

1. Η αίτηση για τη χορήγηση οικονομικής ενίσχυσης από το Ταμείο Αλληλεγγύης της Ευρωπαϊκής Ένωσης υποβλήθηκε στην Επιτροπή στις 23 Ιουλίου 2010 εντός της προθεσμίας των 10 εβδομάδων από την καταγραφή της πρώτης ζημίας στις 14 Μαΐου 2010. Στις 29 Σεπτεμβρίου, οι πολωνικές αρχές παρουσίασαν στην Επιτροπή επικαιροποίηση των εκτιμήσεών τους όσον αφορά τις συνολικές ζημίες.

2. Οι πολωνικές αρχές εκτίμησαν ότι οι συνολικές άμεσες ζημίες ανέρχονται σε 2,999 δισεκατ. EUR. Το ποσό αυτό αντιπροσωπεύει το 0,8468 % του ακαθάριστου εθνικού εισοδήματος (ΑΕΕ) της Πολωνίας και υπερβαίνει το κανονικό κατώφλιο για την κινητοποίηση του Ταμείου Αλληλεγγύης που ανέρχεται σε 2,124 δισεκατ. EUR (ήτοι 0,6 % του ΑΕΕ βάσει των στοιχείων του 2008). Σύμφωνα με την ανάλυση των υπηρεσιών της Επιτροπής, οι μέθοδοι που χρησιμοποιούνται από την Πολωνία για την εκτίμηση των διαφόρων κατηγοριών ζημιών είναι πολύ αξιόπιστες.

3. Πρόκειται για φυσική καταστροφή. Δεδομένου ότι οι εκτιμώμενες συνολικές άμεσες ζημίες υπερβαίνουν το κατώτατο όριο των 2,999 δισεκατ. EUR που ισχύει το 2010 για την Πολωνία για την κινητοποίηση του Ταμείου Αλληλεγγύης, η καταστροφή μπορεί να χαρακτηριστεί ως «μείζων φυσική καταστροφή» και, συνεπώς, εμπίπτει στο βασικό πεδίο εφαρμογής του κανονισμού (ΕΚ) αριθ. 2012/2002 του Συμβουλίου. Οι συνολικές άμεσες ζημίες αποτελούν τη βάση υπολογισμού του ποσού της χρηματοδοτικής ενίσχυσης. Η χρηματοδοτική ενίσχυση μπορεί να χρησιμοποιηθεί μόνο για τις επείγουσες ενέργειες πρώτης ανάγκης, που ορίζονται στο άρθρο 3 του κανονισμού.

4. Δεδομένου ότι τα δύο κύματα πλημμυρών προήλθαν από το ίδιο μετεωρολογικό φαινόμενο μεγάλης διάρκειας, μπορούν να θεωρηθούν ως μία μόνο καταστροφή σύμφωνα με τον κανονισμό (EΚ) 2012/2002 του Συμβουλίου. Οι πλημμύρες προξένησαν σοβαρές καταστροφές σε βασικές υποδομές, ιδιωτικές κατοικίες, δημόσια κτίρια, επιχειρήσεις και γεωργικές εκτάσεις, προκάλεσαν σημαντικές ζημίες σε φημισμένα μνημεία πολιτιστικής κληρονομιάς, καθώς και στον πληθυσμό. Αναφέρθηκε ότι δύο μόνο από τις 16 επαρχίες της Πολωνίας διέφυγαν από τις πλημμύρες.

5. Οι τρεις επαρχίες στη νότια Πολωνία που επλήγησαν σφοδρότερα από τις πλημμύρες του Μαΐου-Ιουνίου 2010 ήταν: η επαρχία Κάτω Σιλεσίας (Dolnośląskie) και η επαρχία Οπόλσκι (Opolskie), που βρίσκονται και οι δύο στην λεκάνη απορροής του ποταμού Όντρα (Odra), και η επαρχία Μαλοπόλσκι (Małopolskie), το σύνολο σχεδόν της οποίας βρίσκεται στην λεκάνη απορροής του ποταμού Βιστούλα. Πάνω από 20 άτομα έχασαν τη ζωή τους. Ο αριθμός των οικογενειών που επλήγησαν από τις πλημμύρες έφθασε σε 66 660, ενώ χρειάστηκε να εκκενωθούν 14 563 οικογένειες. Συνολικά, 811 κοινότητες επλήγησαν από τις πλημμύρες, 1 387 επιχειρήσεις υπέστησαν ζημίες, πλημμύρισε έκταση 683 000 εκταρίων, καθώς και άνω των 18 000 κτιρίων. Άνω των 55,6 χλμ. σιδηροδρομικών γραμμών έπρεπε να επισκευαστούν άμεσα, ενώ κατά τη διάρκεια των πλημμυρών έκλεισαν ή περιορίστηκε η κυκλοφορία σε γραμμές μήκους άνω των 400 χιλιομέτρων. Θα πρέπει να ανακατασκευαστούν αναχώματα για την πρόληψη πλημμυρών σε μήκος περίπου 1 300 χιλιομέτρων. Υπέστησαν ζημίες δημόσια κτίρια (π.χ. 802 σχολεία, 160 νηπιαγωγεία). Δύο κτίρια παγκόσμιας κληρονομιάς της UNESCO (οι ναοί του Αγίου Φιλίππου και του Αγίου Ιακώβ στη Sękowa) απαιτούν εκτεταμένες εργασίες συντήρησης και επισκευής. Η Πολωνία ζήτησε συνδρομή μέσω του κοινοτικού μηχανισμού πολιτικής προστασίας. Αναμφίβολα, βάσει των πληροφοριών που χορηγήθηκαν, μπορεί να συναχθεί το συμπέρασμα ότι οι πλημμύρες είχαν σοβαρές επιπτώσεις στις συνθήκες διαβίωσης, το φυσικό περιβάλλον και την οικονομία της χώρας. Η αίτηση της Πολωνίας περιλαμβάνει λεπτομερή ανάλυση των συνεπειών των πλημμυρών και κατανομή των συνολικών ζημιών ανά τομέα.

6. Το κόστος των επειγουσών ενεργειών πρώτης ανάγκης που είναι επιλέξιμες βάσει του άρθρου 3 παράγραφος 2 του κανονισμού (ΕΚ) αριθ. 2012/2002 του Συμβουλίου εκτιμήθηκε από τις πολωνικές αρχές σε 2,195 δισεκατ. EUR και κατανεμήθηκε ανά κατηγορία ενεργειών. Το μεγαλύτερο μέρος του κόστους των ενεργειών πρώτης ανάγκης (άνω των 1,248 δισεκατ. EUR) αφορά το κόστος της άμεσης αποκατάστασης της λειτουργίας των υποδομών. Βάσει των στοιχείων που υπέβαλαν οι πολωνικές αρχές, καθίσταται προφανές ότι το κόστος των επιλέξιμων ενεργειών υπερβαίνει κατά πολύ το ποσό της ενδεχόμενης επιδότησης από το Ταμείο Αλληλεγγύης. Το είδος των ενεργειών που θα χρηματοδοτηθούν στην πράξη από το Ταμείο θα προσδιοριστούν στη συμφωνία εφαρμογής.

7. Οι πληγείσες περιοχές είναι επιλέξιμες ως «περιφέρειες σύγκλισης» στο πλαίσιο των διαρθρωτικών ταμείων (2007-2013).

8. Οι πολωνικές αρχές επισήμαναν ότι δεν υπάρχει ασφαλιστική κάλυψη για επιλέξιμες δαπάνες.

2.2. Σλοβακία

Η Σλοβακία επλήγη από πρωτοφανώς ισχυρές βροχοπτώσεις τον Μάιο και τον Ιούνιο του 2010. Περιοχές κατακλύστηκαν με νερό, κλιτύες υπέστησαν κατολίσθηση και εκτεταμένες πλημμύρες προκάλεσαν σοβαρές ζημίες σε δημόσιες και ιδιωτικές υποδομές, σε οδικά και σιδηροδρομικά δίκτυα, στη γεωργία και σε επιχειρήσεις.

9. Η αίτηση για τη χορήγηση χρηματοδοτικής ενίσχυσης από το Ταμείο Αλληλεγγύης της Ευρωπαϊκής Ένωσης υποβλήθηκε στην Επιτροπή στις 16 Ιουλίου 2010 εντός της προθεσμίας των 10 εβδομάδων από την καταγραφή της πρώτης ζημίας στις 9 Μαΐου 2010. Στις 27 Σεπτεμβρίου, οι σλοβακικές αρχές παρουσίασαν στην Επιτροπή περαιτέρω λεπτομέρειες, καθώς και επικαιροποίηση των εκτιμήσεών τους όσον αφορά τις συνολικές ζημίες.

10. Οι σλοβακικές αρχές εκτιμούν τις συνολικές άμεσες ζημίες σε 561 133 594 EUR. Το ποσό αυτό αντιπροσωπεύει το 0,8902 % του ΑΕΕ της Σλοβακίας και υπερβαίνει το κανονικό κατώφλιο για την κινητοποίηση του Ταμείου Αλληλεγγύης που εφαρμόζεται για την Σλοβακία το 2010 και που φθάνει σε 378,205 εκατ. EUR(ήτοι 0,6% του ΑΕΕ με βάση τα στοιχεία του 2008).

11. Πρόκειται για φυσική καταστροφή. Δεδομένου ότι οι εκτιμώμενες συνολικές άμεσες ζημίες υπερβαίνουν το κατώφλιο που εφαρμόζεται για την κινητοποίηση του Ταμείου Αλληλεγγύης, η καταστροφή μπορεί να χαρακτηριστεί ως «μείζων φυσική καταστροφή» και, συνεπώς, εμπίπτει στο βασικό πεδίο εφαρμογής του κανονισμού (ΕΚ) αριθ. 2012/2002 του Συμβουλίου. Το σύνολο των άμεσων ζημιών αποτελεί τη βάση για τον υπολογισμό του ποσού της χρηματοδοτικής ενίσχυσης. Η χρηματοδοτική ενίσχυση μπορεί να χρησιμοποιηθεί μόνο για τις επείγουσες ενέργειες πρώτης ανάγκης, που ορίζονται στο άρθρο 3 του κανονισμού. Σύμφωνα με την ανάλυση των υπηρεσιών της Επιτροπής, οι μέθοδοι που χρησιμοποιούνται από την Σλοβακία για την εκτίμηση των διαφόρων κατηγοριών ζημιών είναι αξιόπιστες

12. Οι πλημμύρες και οι κατολισθήσεις έλαβαν κυρίως χώρα στα κεντρικά και ανατολικά τμήματα της Σλοβακίας τα οποίας θεωρούνται λιγότερο αναπτυγμένα από οικονομική άποψη. Οι μεγαλύτερες ζημίες καταγράφηκαν στις περιφέρειες Prešov και Košice. Στην αίτηση περιγράφονται οι επιπτώσεις των γεγονότων: 306 κατοικίες επλήγησαν από κατολισθήσεις (καταγράφηκαν περίπου 235 κατολισθήσεις στη χώρα), 45 894 νοικοκυριά επλήγησαν από τις πλημμύρες και 150 χώροι διαμονής υπέστησαν ζημίες ή καταστράφηκαν. Αρκετά δημόσια κτίρια υπέστησαν ζημίες, άνθρωποι έχασαν τη ζωή τους, και αναφέρθηκαν τεράστιες ζημίες στην υποδομή μεταφορών της χώρας. Ωστόσο, το μεγαλύτερο μέρος των ζημιών αφορούσε τον γεωργικό τομέα (γεωργικά προϊόντα) και η προσωρινή εκτίμηση των ζημιών ανέρχεται σε 149,9 εκατ. EUR. Λόγω της σοβαρών επιπτώσεων των πλημμυρών, η Σλοβακία ζήτησε στήριξη μέσω του κοινοτικού μηχανισμού πολιτικής προστασίας. Μπορεί να συναχθεί το συμπέρασμα ότι οι πλημμύρες και οι κατολισθήσεις είχαν σοβαρές και μακροχρόνιες επιπτώσεις στις συνθήκες διαβίωσης, το φυσικό περιβάλλον και την οικονομία, καθώς και σε περιφέρειες της χώρας που θεωρούνται λιγότερο αναπτυγμένες από οικονομική άποψη. Η αίτηση της Σλοβακίας περιλαμβάνει λεπτομερή ανάλυση των συνεπειών των πλημμυρών και κατανομή των συνολικών ζημιών ανά τομέα.

13. Το κόστος των επειγουσών ενεργειών πρώτης ανάγκης που είναι επιλέξιμες βάσει του άρθρου 3 παράγραφος 2 του κανονισμού (ΕΚ) αριθ. 2012/2002 του Συμβουλίου εκτιμήθηκε από τις σλοβακικές αρχές σε 78 419 054 EUR και κατανεμήθηκε ανά κατηγορία ενεργειών. Το μεγαλύτερο μέρος του κόστους των ενεργειών πρώτης ανάγκης (άνω των 40 εκατ. EUR) αφορά ενέργειες για την άμεση αποκατάσταση της λειτουργίας των υποδομών. Βάσει των στοιχείων που υπέβαλαν οι σλοβακικές αρχές, καθίσταται προφανές ότι το πραγματικό κόστος των επιλέξιμων ενεργειών υπερβαίνει κατά πολύ το ποσό της ενδεχόμενης επιδότησης από το Ταμείο Αλληλεγγύης. Το είδος των ενεργειών που θα χρηματοδοτηθούν στην πράξη από το Ταμείο θα προσδιοριστούν στη συμφωνία εφαρμογής.

14. Στη Σλοβακία, τρεις περιφέρειες είναι επιλέξιμες ως «περιφέρειες σύγκλισης» και μια περιφέρεια είναι επιλέξιμη ως «περιφέρεια ανταγωνιστικότητας και απασχόλησης» στο πλαίσιο των διαρθρωτικών ταμείων (2007-2013).

15. Οι σλοβακικές αρχές επισήμαναν ότι δεν υπάρχει ασφαλιστική κάλυψη για επιλέξιμες δαπάνες.

2.3. Ουγγαρία

Λόγω των σχεδόν συνεχών βροχοπτώσεων που διήρκεσαν ένα μήνα από τον Μάιο έως τον Ιούνιο του 2010, η Ουγγαρία επλήγη από σοβαρές πλημμύρες που προξένησαν εκτεταμένες ζημίες στον γεωργικό τομέα, σε κατοικίες και σε επιχειρήσεις, στο οδικό δίκτυο και στις λοιπές υποδομές, ενώ τα βορειανατολικά και κεντρικά τμήματα της χώρας ήταν εκείνα που υπέστησαν τις μεγαλύτερες καταστροφές.

16. Η αίτηση για τη χορήγηση χρηματοδοτικής ενίσχυσης από το Ταμείο Αλληλεγγύης της Ευρωπαϊκής Ένωσης υποβλήθηκε στην Επιτροπή στις 24 Ιουλίου 2010 εντός της προθεσμίας των 10 εβδομάδων από την καταγραφή της πρώτης ζημίας στις 15 Μαΐου 2010.

17. Οι ουγγρικές αρχές εκτιμούν τις συνολικές άμεσες ζημίες σε 719 343 706 EUR. Το ποσό αυτό αντιπροσωπεύει το 0,7307 % του ΑΕΕ της Ουγγαρίας και υπερβαίνει το κανονικό κατώφλιο για την κινητοποίηση του Ταμείου Αλληλεγγύης που εφαρμόζεται για την Ουγγαρία το 2010 και που φθάνει σε 590,710 εκατ. EUR (ήτοι 0,6% του ΑΕΕ με βάση τα στοιχεία του 2008).

18. Πρόκειται για φυσική καταστροφή. Δεδομένου ότι οι εκτιμώμενες συνολικές άμεσες ζημίες υπερβαίνουν το κανονικό κατώτατο όριο που εφαρμόζεται για την κινητοποίηση του Ταμείου Αλληλεγγύης, η καταστροφή μπορεί να χαρακτηριστεί ως «μείζων φυσική καταστροφή» και, συνεπώς, εμπίπτει στο βασικό πεδίο εφαρμογής του κανονισμού (ΕΚ) αριθ. 2012/2002 του Συμβουλίου. Το σύνολο των άμεσων ζημιών αποτελεί τη βάση για τον υπολογισμό του ποσού της χρηματοδοτικής ενίσχυσης. Η χρηματοδοτική ενίσχυση μπορεί να χρησιμοποιηθεί μόνο για τις επείγουσες ενέργειες πρώτης ανάγκης, που ορίζονται στο άρθρο 3 του κανονισμού. Από την ανάλυση των υπηρεσιών της Επιτροπής προέκυψε ότι οι μέθοδοι που χρησιμοποιήθηκαν από την Ουγγαρία για την εκτίμηση των διαφόρων κατηγοριών ζημιών είναι πολύ λεπτομερείς και ορθές και ότι τα αποτελέσματα είναι αξιόπιστα. Μάλιστα, η εκτίμηση των συνολικών άμεσων ζημιών φαίνεται να είναι μάλλον συντηρητική.

19. Οι ακραίες καιρικές συνθήκες που αναπτύχθηκαν στην κοιλάδα των Καρπαθίων και που προκάλεσαν καταιγίδες, ανεμοστρόβιλους και ισχυρότατες ριπές ανέμου η ταχύτητα των οποίων υπερέβαινε τα 160 χιλιόμετρα την ώρα, είχαν ως αποτέλεσμα τη δημιουργία εκτεταμένων πλημμυρών. Διατάχθηκαν μέτρα έκτακτης ανάγκης σε 11 από τις 19 κομητείες. Η αίτηση της Ουγγαρίας περιλαμβάνει λεπτομερείς πληροφορίες για την έκταση των ζημιών που συνοψίζονται ως εξής: οι δύο μεγαλύτεροι ποταμοί της Ουγγαρίας, ο Δούναβης και ο Τίζα, υπερχείλισαν και χρειάστηκε να διαταχθεί το υψηλότερο επίπεδο ετοιμότητας (τρίτη βαθμίδα) σε συνολικό μήκος 3 088 χιλιομέτρων. 5 259 άτομα αναγκάσθηκαν να εγκαταλείψουν τις κατοικίες τους, και δόθηκε διαταγή έκτακτης ανάγκης για σχεδόν 780 000 άτομα (σχεδόν το 8 % του πληθυσμού) και σχεδόν μισό εκατομμύριο άνθρωποι βρέθηκαν σε κατάσταση άμεσου κινδύνου. Καταστράφηκαν 317 κατοικίες, σε περισσότερα από 5 600 οικιστικά κτίρια και 105 οικιστικά συγκροτήματα απαιτούνται εργασίες αποκατάστασης. Τα γεγονότα προκάλεσαν μαζικές καταστροφές στις σιδηροδρομικές υποδομές (αναφέρθηκαν 612 έκτακτα περιστατικά σε 25 γραμμές). 50 000 οχήματα ήταν αναγκασμένα να πραγματοποιούν παρακάμψεις κάθε μέρα. Αναφέρθηκαν ζημίες σε δημόσια σχολεία, νηπιαγωγεία και άλλα εκπαιδευτικά ιδρύματα. Ωστόσο, το μεγαλύτερο μέρος των ζημιών αφορούσε τον γεωργικό τομέα. Λόγω των σοβαρών επιπτώσεων των πλημμυρών, η Ουγγαρία ζήτησε στήριξη μέσω του κοινοτικού μηχανισμού πολιτικής προστασίας. Μπορεί να συναχθεί το συμπέρασμα ότι οι πλημμύρες είχαν σοβαρές και μακροχρόνιες επιπτώσεις στις συνθήκες διαβίωσης, το φυσικό περιβάλλον και την οικονομία, και ιδίως στον γεωργικό τομέα. Η αίτηση της Ουγγαρίας περιλαμβάνει λεπτομερή ανάλυση των συνεπειών των πλημμυρών και κατανομή των συνολικών ζημιών ανά τομέα.

20. Το κόστος των επειγουσών ενεργειών πρώτης ανάγκης που είναι επιλέξιμες βάσει του άρθρου 3 παράγραφος 2 του κανονισμού (ΕΚ) αριθ. 2012/2002 του Συμβουλίου εκτιμήθηκε από τις ουγγρικές αρχές σε 194 195 242 EUR και κατανεμήθηκε ανά κατηγορία ενεργειών. Το μεγαλύτερο μέρος του κόστους των επειγουσών ενεργειών πρώτης ανάγκης (πάνω από 85,754 εκατ. EUR) αφορά τις δραστηριότητες υπηρεσιών διάσωσης. Βάσει των στοιχείων που υπέβαλαν οι ουγγρικές αρχές, καθίσταται προφανές ότι το πραγματικό κόστος των επιλέξιμων ενεργειών υπερβαίνει κατά πολύ το ποσό της ενδεχόμενης επιδότησης από το Ταμείο Αλληλεγγύης. Το είδος των ενεργειών που θα χρηματοδοτηθούν στην πράξη από το Ταμείο θα προσδιοριστούν στη συμφωνία εφαρμογής.

21. Στην Ουγγαρία, 6 περιφέρειες είναι επιλέξιμες ως «περιφέρειες σύγκλισης» και μία περιφέρεια είναι επιλέξιμη ως «περιφέρεια σταδιακής εισόδου» στο πλαίσιο των διαρθρωτικών ταμείων 2007-2013.

22. Οι ουγγρικές αρχές επισήμαναν ότι δεν υπάρχει ασφαλιστική κάλυψη για επιλέξιμες δαπάνες.

2.4. Τσεχική Δημοκρατία

Το έδαφος της Τσεχικής Δημοκρατίας επλήγη από καταρρακτώδεις βροχές τον Μάιο και τον Ιούνιο του 2010. Οι βροχές αυτές είχαν ως αποτέλεσμα τη δημιουργία δύο αλλεπάλληλων κυμάτων πλημμυρών οι οποίες έπληξαν το βορειανατολικό τμήμα της χώρας προκαλώντας ζημίες σε κατοικίες και επιχειρήσεις, στο οδικό δίκτυο και σε άλλες υποδομές.

23. Η αίτηση για τη χορήγηση χρηματοδοτικής ενίσχυσης από το Ταμείο Αλληλεγγύης της Ευρωπαϊκής Ένωσης υποβλήθηκε στην Επιτροπή στις 23 Ιουλίου 2010 εντός της προθεσμίας των 10 εβδομάδων από την καταγραφή της πρώτης ζημίας στις 18 Μαΐου 2010.

24. Πρόκειται για φυσική καταστροφή. Οι τσεχικές αρχές εκτιμούν ότι η συνολική άμεση ζημία που προκλήθηκε από την καταστροφή ανέρχεται σε 204 456 041 EUR. Δεδομένου ότι το ποσό αυτό δεν υπερβαίνει το κατώτατο όριο των 824,029 εκατ. EUR (ήτοι 0,6 % του ΑΕΕ της Τσεχικής Δημοκρατίας), η καταστροφή δεν μπορεί να χαρακτηριστεί ως «μείζων φυσική καταστροφή» βάσει των διατάξεων του κανονισμού (ΕΚ) αριθ. 2012/2002 του Συμβουλίου. Ωστόσο, η Τσεχική Δημοκρατία επλήγη από την ίδια καταστροφική πλημμύρα που προκάλεσε μείζονα φυσική καταστροφή στην Πολωνία και την Σλοβακία. Κατά συνέπεια, θεωρείται ότι ικανοποιείται η προϋπόθεση που ορίζεται στο άρθρο 2 παράγραφος 2 δεύτερο εδάφιο του κανονισμού (ΕΚ) αριθ. 2012/2002 του Συμβουλίου, σύμφωνα με την οποία, κατ' εξαίρεση, γειτονικό κράτος που επλήγη από την ίδια μείζονα καταστροφή, μπορεί επίσης να απολαύει ενίσχυσης από το ταμείο.

25. Η περιοχή που επλήγη σοβαρότερα βρίσκεται στο βορειανατολικό τμήμα της Τσεχικής Δημοκρατίας και περιλαμβάνει τέσσερις περιφέρειες (περιφέρειες Μοραβίας-Σιλεσίας, Olomouc, Zlín και νότιας Μοραβίας) που συνορεύουν με την Πολωνία, την Σλοβακία και την Αυστρία. Λόγω των πλημμυρών αυτών πέντε άτομα έχασαν τη ζωή τους, εκατοντάδες σπίτια πλημμύρισαν και καταστράφηκαν και σημειώθηκαν σοβαρές ζημίες σε δημόσιες περιουσίες και το οδικό δίκτυο. Λόγω των δυσχερειών στις μεταφορές, ορισμένες εταιρείες αναγκάστηκαν να παύσουν την παραγωγή τους. Επιπλέον, οι πληγείσες περιφέρεις ανήκουν στις οικονομικά ασθενέστερες με αποτέλεσμα να επιδεινωθεί η κατάσταση της απασχόλησης.

26. Το κόστος των επειγουσών ενεργειών πρώτης ανάγκης που είναι επιλέξιμες βάσει του άρθρου 3 παράγραφος 2 του κανονισμού (ΕΚ) αριθ. 2012/2002 του Συμβουλίου εκτιμήθηκε από τις τσεχικές αρχές σε 136 945 071 EUR και κατανεμήθηκε ανά κατηγορία ενεργειών.

27. Οι τσεχικές αρχές ανέφεραν ότι δεν χρησιμοποιήθηκαν άλλα κοινοτικά κεφάλαια για την αντιμετώπιση των άμεσων συνεπειών της καταστροφικής πλημμύρας. Η Τσεχική Δημοκρατία δεν σκοπεύει να κάνει χρήση των διαρθρωτικών ταμείων για την αντιμετώπιση των συνεπειών της καταστροφικής πλημμύρας.

2.5. Κροατία

Από τα τέλη Μαΐου και κατά τη διάρκεια όλου σχεδόν του Ιουνίου 2010, η Κροατία αντιμετώπισε έντονες βροχοπτώσεις με χαλάζι και καταιγίδες που προκάλεσαν σοβαρές πλημμύρες και έπληξαν το ανατολικό και το κεντρικό τμήμα της χώρας. Η καταστροφή προκάλεσε σοβαρές ζημίες στον γεωργικό τομέα, σε δημόσιες και ιδιωτικές περιουσίες και στις υποδομές μεταφορών.

28. Η αίτηση για τη χορήγηση χρηματοδοτικής ενίσχυσης από το Ταμείο Αλληλεγγύης της Ευρωπαϊκής Ένωσης υποβλήθηκε στην Επιτροπή στις 9 Αυγούστου 2010 εντός της προθεσμίας των 10 εβδομάδων από την καταγραφή της πρώτης ζημίας στις 31 Μαΐου 2010.

29. Πρόκειται για φυσική καταστροφή. Οι κροατικές αρχές εκτιμούν ότι η συνολική άμεση ζημία που προκλήθηκε από την καταστροφή ανέρχεται σε 153 039 303 EUR. Δεδομένου ότι το ποσό αυτό δεν υπερβαίνει το κατώφλιο των 275,804 εκατ. EUR (ήτοι 0,6 % του ΑΕΕ της Κροατίας), η καταστροφή δεν μπορεί να χαρακτηριστεί ως «μείζων φυσική καταστροφή» βάσει των διατάξεων του κανονισμού (ΕΚ) αριθ. 2012/2002 του Συμβουλίου. Ωστόσο, η Κροατία επλήγη από την ίδια καταστροφική πλημμύρα που προκάλεσε μείζονα φυσική καταστροφή στην Ουγγαρία. Κατά συνέπεια, θεωρείται ότι ικανοποιείται η προϋπόθεση που ορίζεται στο άρθρο 2 παράγραφος 2 δεύτερο εδάφιο του κανονισμού (ΕΚ) αριθ. 2012/2002 του Συμβουλίου, σύμφωνα με την οποία, κατ' εξαίρεση, γειτονικό κράτος που επλήγη από την ίδια μείζονα καταστροφή, μπορεί επίσης να απολαύει ενίσχυσης από το Ταμείο Αλληλεγγύης. Ως χώρα που βρίσκεται σε διαδικασία διαπραγμάτευσης της προσχώρησής της στην ΕΕ, η Κροατία είναι επιλέξιμη για τη χορήγηση ενίσχυσης βάσει του Ταμείου Αλληλεγγύης της ΕΕ.

30. Όσον αφορά τον αντίκτυπο και τις επιπτώσεις της πλημμύρας, οι κροατικές αρχές αναφέρουν ότι πλημμύρισαν 427 και καταστράφηκαν 682 σπίτια, ενώ περισσότερες από εκατό οικογένειες χρειάστηκε να εκκενωθούν. Σημαντικές ζημίες προκλήθηκαν στις οδικές υποδομές προκαλώντας το κλείσιμο της οδικής κυκλοφορίας και καθιστώντας δυσχερή την ανάληψη άμεσης δράσης. Το μεγαλύτερο μέρος των ζημιών προκλήθηκε στον γεωργικό τομέα, οι οποίες ανέρχονται σε άνω των 141 εκατ. EUR και αντιπροσωπεύουν 92 % των συνολικών ζημιών.

31. Το κόστος των επειγουσών ενεργειών άμεσης ανάγκης που είναι επιλέξιμες βάσει του άρθρου 3 παράγραφος 2 του κανονισμού (ΕΚ) αριθ. 2012/2002 του Συμβουλίου εκτιμήθηκε από τις κροατικές αρχές σε 11 670 861 EUR και κατανεμήθηκε ανά κατηγορία ενεργειών.

Οι κροατικές αρχές ανέφεραν ότι δεν χρησιμοποιήθηκαν άλλα κοινοτικά κεφάλαια για την αντιμετώπιση των άμεσων συνεπειών της καταστροφικής πλημμύρας.

2.6. Ρουμανία

Από τα τέλη του Ιουνίου μέχρι τον Ιούλιο, η Ρουμανία επλήγη από σοβαρές πλημμύρες και κατολισθήσεις στο μεγαλύτερο μέρος του εδάφους της. Η καταστροφή προκάλεσε σοβαρές ζημίες στις υποδομές, στον γεωργικό τομέα και σε δημόσιες και ιδιωτικές περιουσίες.

32. Η αίτηση για τη χορήγηση χρηματοδοτικής ενίσχυσης από το Ταμείο Αλληλεγγύης της Ευρωπαϊκής Ένωσης υποβλήθηκε στην Επιτροπή στις 31 Αυγούστου 2010 εντός της προθεσμίας των 10 εβδομάδων από την καταγραφή της πρώτης ζημίας στις 23 Ιουνίου 2010.

33. Πρόκειται για φυσική καταστροφή και, επομένως, εμπίπτει στο πεδίο εφαρμογής του Ταμείου Αλληλεγγύης.

34. Οι ρουμανικές αρχές εκτιμούν τις συνολικές άμεσες ζημίες σε 875 757 770 EUR. Το ποσό αυτό αντιπροσωπεύει το 0,6669 % του ΑΕΕ της Ρουμανίας και υπερβαίνει το κανονικό κατώφλιο για την κινητοποίηση του Ταμείου Αλληλεγγύης που ανέρχεται σε 787,935 εκατ. EUR (ήτοι 0,6 % του ΑΕΕ βάσει των στοιχείων του 2008). Σύμφωνα με την ανάλυση των υπηρεσιών της Επιτροπής, οι μέθοδοι που χρησιμοποιούνται από την Ρουμανία για την εκτίμηση των διαφόρων κατηγοριών ζημιών είναι αξιόπιστες

35. Δεδομένου ότι οι εκτιμώμενες συνολικές άμεσες ζημίες που ανέρχονται σε 875 757 770 EUR υπερβαίνουν το κατώτατο όριο των 787,935 εκατ. EUR που ισχύει το 2010 για την Ρουμανία για την κινητοποίηση του Ταμείου Αλληλεγγύης, η καταστροφή μπορεί να χαρακτηριστεί ως «μείζων φυσική καταστροφή» και, συνεπώς, εμπίπτει στο βασικό πεδίο εφαρμογής του κανονισμού (ΕΚ) αριθ. 2012/2002 του Συμβουλίου. Το σύνολο των άμεσων ζημιών αποτελεί τη βάση για τον υπολογισμό του ποσού της χρηματοδοτικής ενίσχυσης. Η χρηματοδοτική ενίσχυση μπορεί να χρησιμοποιηθεί μόνο για τις επείγουσες ενέργειες άμεσης ανάγκης, που ορίζονται στο άρθρο 3 του κανονισμού.

36. Τον Ιούνιο και τον επόμενο μήνα, η Ρουμανία αντιμετώπισε σοβαρές πλημμύρες που προξένησαν σημαντικές ζημίες στον γεωργικό τομέα, στις υποδομές και σε ιδιωτικές κατοικίες. Στην αίτηση περιγράφονται οι επιπτώσεις των γεγονότων: επλήγησαν 37 από τις 41 κομητείες και άνω των 6,7 εκατ. κατοίκων. 15 000 άτομα χρειάστηκε να εκκενωθούν, επλήγησαν 3 936 ιδιωτικές κατοικίες εκ των οποίων 3 073 υπέστησαν ζημίες, ενώ 863 καταστράφηκαν ολοσχερώς. Σε 147 δημόσια κτίρια πρέπει να αναληφθούν εργασίες αποκατάστασης. Ζημίες υπέστησαν 443 χλμ. τοίχων αντιστήριξης, 293 χλμ. αντιπλημμυρικών αναχωμάτων και 35 φράγματα, 5 257 χλμ. οδικών υποδομών, καθώς και γέφυρες, αγωγοί και πεζογέφυρες. Ωστόσο, το μεγαλύτερο μέρος των ζημιών αφορούσε τον γεωργικό τομέα. Πλημμύρισαν 110 585 εκτάρια καλλιεργήσιμων γαιών, 31 088 εκτάρια βοσκότοπων και λειμώνων και περισσότερα από 2 000 εκτάρια άλλων αγρών, αμπελώνων και οπωρώνων. Στον δασικό τομέα, αναφέρθηκαν σημαντικές απώλειες φυτειών, ζημίες σε δασικά φυτώρια, μεγάλες ποσότητες κατεστραμμένης ξυλείας και καταστροφές άλλων ειδών δένδρων. Λόγω της σοβαρών επιπτώσεων των πλημμυρών, η Ρουμανία ζήτησε στήριξη μέσω του κοινοτικού μηχανισμού πολιτικής προστασίας. Μπορεί να συναχθεί το συμπέρασμα ότι οι πλημμύρες είχαν σοβαρές και μακροχρόνιες επιπτώσεις στις συνθήκες διαβίωσης, το φυσικό περιβάλλον και την οικονομία, και ιδίως στον γεωργικό τομέα. Η αίτηση της Ρουμανίας περιλαμβάνει λεπτομερή ανάλυση των συνεπειών των πλημμυρών και κατανομή των συνολικών ζημιών ανά τομέα.

37. Το κόστος των επειγουσών ενεργειών άμεσης ανάγκης που είναι επιλέξιμες βάσει του άρθρου 3 παράγραφος 2 του κανονισμού (ΕΚ) αριθ. 2012/2002 του Συμβουλίου εκτιμήθηκε από τις ρουμανικές αρχές σε 715 029 944 EUR και κατανεμήθηκε ανά κατηγορία ενεργειών. Ωστόσο, οι ρουμανικές αρχές δεν ήταν σε θέση να χορηγήσουν στοιχεία όσον αφορά το κόστος του άμεσου καθαρισμού των ζωνών που επλήγησαν από την καταστροφή. Βάσει των στοιχείων που υπέβαλαν οι ρουμανικές αρχές, καθίσταται προφανές ότι το πραγματικό κόστος των επιλέξιμων ενεργειών υπερβαίνει κατά πολύ το ποσό της ενδεχόμενης επιδότησης από το Ταμείο Αλληλεγγύης. Το είδος των ενεργειών που θα χρηματοδοτηθούν στην πράξη από το Ταμείο θα προσδιοριστούν στη συμφωνία εφαρμογής.

38. Οι πληγείσες περιοχές είναι επιλέξιμες ως «περιφέρειες σύγκλισης» στο πλαίσιο των διαρθρωτικών ταμείων (2007-2013).

39. Οι ρουμανικές αρχές επισήμαναν ότι δεν υπάρχει ασφαλιστική κάλυψη για επιλέξιμες δαπάνες.

2.7. Συμπέρασμα

Κατά συνέπεια, για τους λόγους που παρατέθηκαν ανωτέρω, προτείνεται να γίνουν δεκτές οι αιτήσεις που υπέβαλαν η Πολωνία, η Σλοβακία, η Ουγγαρία, η Τσεχική Δημοκρατία, η Κροατία και η Ρουμανία σχετικά με τις καταστροφικές πλημμύρες του Μαΐου, Ιουνίου και Ιουλίου 2010 και να προταθεί η κινητοποίηση του Ταμείου Αλληλεγγύης για κάθε μία από τις υποβληθείσες υποθέσεις.

3. Χρηματοδότηση

Ο συνολικός ετήσιος διαθέσιμος προϋπολογισμός για το Ταμείο Αλληλεγγύης ανέρχεται σε 1 δισεκατ. EUR. Δεδομένου ότι η αλληλεγγύη αποτελούσε τον κύριο λόγο ίδρυσης του Ταμείου, η Επιτροπή θεωρεί ότι η ενίσχυση από το Ταμείο πρέπει να είναι σταδιακή. Αυτό σημαίνει ότι, σύμφωνα με την μέχρι τώρα πρακτική, το μέρος των ζημιών που υπερβαίνει το κατώφλιο παρέμβασης (0,6 % του ΑΕΕ ή 3 δισεκατ. EUR σε τιμές 2002, ανάλογα με το ποιο είναι το χαμηλότερο ποσό) πρέπει να οδηγήσει σε μεγαλύτερη ένταση ενίσχυσης σε σχέση με τις ζημίες που δεν υπερβαίνουν το κατώφλιο. Το ποσοστό που εφαρμόστηκε κατά το παρελθόν για τον υπολογισμό των ποσών που χορηγήθηκαν σε περιπτώσεις μειζόνων καταστροφών ήταν 2,5 % του συνόλου των άμεσων ζημιών κάτω από το κατώφλιο κινητοποίησης του Ταμείου και 6% πάνω από αυτό. Η μέθοδος υπολογισμού της ενίσχυσης από το Ταμείο Αλληλεγγύης καθορίστηκε στην ετήσια έκθεση 2002-2003 για το Ταμείο Αλληλεγγύης και εγκρίθηκε από το Συμβούλιο και το Ευρωπαϊκό Κοινοβούλιο.

Στις περιπτώσεις αυτές, προτείνεται να εφαρμοστούν τα ίδια ποσοστά και να χορηγηθούν τα ακόλουθα ποσά ενίσχυσης:

(σε EUR) |

Άμεσες ζημίες | Κατώφλιο (σε εκατ.) | Ποσό βασιζόμενο στο 2,5 % | Ποσό βασιζόμενο στο 6% | Συνολικό ποσό προτεινόμενης ενίσχυσης |

Πλημμύρες στην Πολωνία το 2010 «μείζονες καταστροφές» | 2 998 989 248 | 2 124.920 | 53 123 000 | 52 444 155 | 105 567 155 |

Πλημμύρες στη Σλοβακία το 2010 «μείζονες καταστροφές» | 561 133 594 | 378.205 | 9 455 125 | 10 975 716 | 20 430 841 |

Πλημμύρες στην Ουγγαρία το 2010 «μείζονες καταστροφές» | 719 343 706 | 590.710 | 14 767 750 | 7 718 022 | 22 485 772 |

Πλημμύρες στην Τσεχική Δημοκρατία το 2010 «γειτονική χώρα» | 204 456 041 | 824.029 | 5 111 401 | 0 | 5 111 401 |

Πλημμύρες στην Κροατία το 2010 «γειτονική χώρα» | 153 039 303 | 275.804 | 3 825 983 | 0 | 3 825 983 |

Πλημμύρες στην Ρουμανία το 2010 «μείζονες καταστροφές» | 875 757 770 | 787.935 | 19 698 375 | 5 269 366 | 24 967 741 |

Σύνολο | 182 388 893 |

4. Συνοπτικός πίνακας ανά τομέα του δημοσιονομικού πλαισίου

Δημοσιονομικό πλαίσιο Τομέας/υποτομέας | Δημοσιονομικό πλαίσιο 2011 | Προϋπολογισμός 2011 | ΣΔΠ 1/2011 | Προϋπολογισμός 2011 (περιλ. ΣΔΠ 1/2011) |

|ΠΑΥ |ΠΠ |ΠΑΥ |ΠΠ |ΠΑΥ |ΠΠ |ΠΑΥ |ΠΠ | | 1. ΒΙΩΣΙΜΗ ΑΝΑΠΤΥΞΗ | | | | | | | | | | 1α. Ανταγωνιστικότητα για την ανάπτυξη και την απασχόληση |12 987 000 000 | |13 520 566 270 |11 627 802 798 | | |13 520 566 270 |11 627 802 798 | |1β. Συνοχή για την ανάπτυξη και την απασχόληση |50 987 000 000 | |50 980 593 784 |41 652 094 626 | | |50 980 593 784 |41 652 094 626 | | Σύνολο | 63 974 000 000 | |64 501 160 054 |53 279 897 424 | | |64 501 160 054 |53 279 897 424 | | Περιθώριο[2]

| | |-27 160 054 | | | |-27 160 054 | | | 2. ΔΙΑΤΗΡΗΣΗ ΚΑΙ ΔΙΑΧΕΙΡΙΣΗ ΤΩΝ ΦΥΣΙΚΩΝ ΠΟΡΩΝ | | | | | | | | | | Εκ των οποίων, δαπάνες συνδεδεμένες με την αγορά και τις άμεσες ενισχύσεις |47 617 000 000 | |42 891 201 900 |42 788 499 841 | | |42 891 201 900 |42 788 499 841 | | Σύνολο | 60 338 000 000 | |58 659 248 389 |56 378 918 184 | | |58 659 248 389 |56 378 918 184 | | Περιθώριο | | |1 678 751 611 | | | |1 678 751 611 | | | 3. ΙΘΑΓΕΝΕΙΑ, ΕΛΕΥΘΕΡΙΑ, ΑΣΦΑΛΕΙΑ ΚΑΙ ΔΙΚΑΙΟΣΥΝΗ | | | | | | | | | | 3α. Ελευθερία, ασφάλεια και δικαιοσύνη |1 206 000 000 | |1 138 954 740 |813 277 345 | | |1 138 954 740 |813 277 345 | |3β. Ιθαγένεια |683 000 000 | |682 897 000 |645 969 000 |+178 562 910 |+178 562 910 |861 459 910 |824 531 910 | | Σύνολο | 1 889 000 000 | |1 821 851 740 |1 459 246 345 |+178 562 910 |+178 562 910 |2 000 414 650 |1 637 809 255 | | Περιθώριο[3]

| | |67 148 260 | | | |67 148 260 | | | 4. Η ΕΕ ΩΣ ΠΑΓΚΟΣΜΙΟΣ ΠΑΡΑΓΩΝ[4]

| 8 430 000 000 | | 8 754 299 377 |7 237 527 520 |+3 825 983 |+3 825 983 | 8 758 125 360 |7 241 353 503 | | Περιθώριο | | | -70 439 377 | | | | -70 439 377 | | | 5. ΔΙΟΙΚΗΣΗ[5]

|8 334 000 000 | |8 172 839 289 |8 171 544 289 | | |8 172 839 289 |8 171 544 289 | | Περιθώριο | | | 243 160 711 | | | | 243 160 711 | | | ΣΥΝΟΛΟ | 142 965 000 000 |134 280 000 000 |141 909 398 849 |126 527 133 762 |+182 388 893 |+182 388 893 |142 091 787 742 |126 709 522 655 | | Περιθώριο | | | 1 996 461 151 |7 934 866 238 | | | 1 996 461 151 |7 934 866 238 | |

[1] ΕΕ L 248 της 16.9.2002, σ. 1.

[2] Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) δεν περιλαμβάνεται στον υπολογισμό του περιθωρίου στο πλαίσιο του τομέα 1α (500 εκατ. ευρώ). Τα 34 εκατ. EUR που υπερβαίνουν το ανώτατο όριο χρηματοδοτούνται από την κινητοποίηση του μέσου ευελιξίας.

[3] Το ποσό του Ταμείου Αλληλεγγύης της Ευρωπαϊκής Ένωσης (ΤΑΕΕ) εγγράφεται επιπλέον των αντίστοιχων τομέων, όπως προβλέπεται στη διοργανική συμφωνία της 17ης Μαΐου 2006 (ΕΕ C 139 της 14.6.2006).

[4] Το περιθώριο 2010 για τον τομέα 4 δεν λαμβάνει υπόψη τις πιστώσεις που συνδέονται με το αποθεματικό επείγουσας βοήθειας (253,9 εκατ. EUR). Τα 71 εκατ. EUR που υπερβαίνουν το ανώτατο όριο χρηματοδοτούνται από την κινητοποίηση του μέσου ευελιξίας.

[5] Για τον υπολογισμό του περιθωρίου κάτω από το ανώτατο όριο για τον τομέα 5, λαμβάνεται υπόψη η υποσημείωση (1) του δημοσιονομικού πλαισίου για την περίοδο 2007-2013 για ποσό 82 εκατ. EUR για τις συνεισφορές του προσωπικού στο συνταξιοδοτικό σύστημα.